cyanic-selkie/wikianc huggingface dataset:
Philippine Airlines
Foi unha das maiores aeroliñas asiáticas, pero viuse gravemente afectada pola crise financeira de 1997 en Asia. Nun dos maiores fracasos corporativos do país, PAL viuse na obriga de reducir as súas operacións internacionais eliminando completamente os voos a Europa e Oriente Medio, cortando virtualmente todos os voos domésticos agás as rutas operadas dende Manila, tivo que reducir tamén o tamaño da súa frota e despedir a milleiros de empregados. A compañía pasou a a ser administrada xudicialmente en 1998 e gradualmente foi recuperando operacións a máis destinos ata saír desa situación en 2007 e saír da administración xudicial, iniciando a renovación dos seus xestores.
Bizén Fuster
Traxectoria
Dende xuño de 2011 é voceiro de Chunta Aragonesista na Deputación Provincial de Zaragoza, onde ademais é Deputado Delegado de Arquivos e Bibliotecas dende 2011; e dende 2015, delegado de Turismo. Igualmente dende xuño de 2011 é voceiro de CHA no concello de Cuarte de Huerva.
The Social Network
Sinopse
Unha noite de outono do ano 2003, Mark Zuckerberg (Jesse Eisenberg), alumno de Harvard e xenio da programación, senta diante do seu ordenador e comeza a desenvolver unha nova idea. O que comezou na habitación dun colexio maior pronto se converte nunha revolucionaria rede social. Seis anos e 500 millóns de amigos despois, Mark Zuckerberg é o multimillonario máis novo da historia. Pero a este mozo emprendedor o éxito non lle trouxo máis que complicacións persoais e legais.
Rescate financeiro
Resumo
Un rescate pódese realizar por mero beneficio, por exemplo cando un investidor predador restablece unha empresa que ten moitas dificultades comprando as súas accións a prezos de saldo; para a mellora social, por exemplo, falando hipoteticamente, un filántropo reinventa unha empresa non rendible de comida rápida tornándoa nunha rede de distribución de comida sen fins lucrativos; ou se o rescate dunha empresa fose considerado unha necesidade para evitar grandes problemas socioeconómicos: por exemplo, o goberno dos Estados Unidos asume que o transporte é a columna vertebral da súa economía, o que mantén o poder xeopolítico da nación. Así pois, o goberno estadounidense ten como política protexer do fracaso as maiores empresas do país dedicadas a esta actividade (empresas aéreas, empresas petroleiras etc.) mediante subvencións e préstamos con xuros baixos. Estas empresas, entre outras, son consideradas «grandes de máis para caer» dado que o goberno considera os seus bens e servizos como produtos de primeira necesidade para manter o benestar da nación e, acotío, de forma indirecta, a súa propia seguridade.
Práctica
A confiscación de todos os depósitos superiores a 100 000 € considerouse un rescate interno, para diferencialo dun rescate debido á confiscación dos fondos dos depositantes. O Banco de Chipre levou ao cabo o rescate interno a favor dos depositantes o 28 de abril de 2013.
Joël Egloff
Joël Egloff, nado no ano 1970 no departamento de Mosela, é un guionista e escritor francés que vive en Metz.
Río Wouri
Navegabilidade
O río é navegábel por 64 km, augas arriba, a contar desde Douala.
Indución matemática
Demostracións por indución
A indución pode comezar por outro termo que non sexa P_1\,, por exemplo P_{n_0}\,. Entón P_n\, será válido a partir do número n_0\,, é dicir, para todo natural n \ge n_0\,.
Ligand Pharmaceuticals
Ligand Pharmaceuticals é unha empresa biofarmacéutica norteamericana con sede en San Diego, que se fundou en 1987 como Progenx Inc. e que principiou a cotizar en bolsa en 1992. Inicialmente centrouse en desenvolver os seus propios medicamentos, pero tras un período de problemas internos a comezos da década de 2000 que levaron á expulsión do seu director executivo polos accionistas e unha mudanza da estratexida da empresa, para se centrar na adquisición de dereitos de medicamentos xa existentes e formar alianzas para os desenvolver.
Río Yalu
Nace a 2.500 metros sobre o nivel do mar en Paektu-san nas montañas de Changbai e flúe ao longo de aproximadamente 800 quilómetros (segundo as fontes, entre 813 e 790 km) entre as cidades de Dandong (China) e Sinuiju (Corea do Norte), desembocando no mar Amarelo. Os afluentes máis importantes do Yalu son os ríos Changjin, Hŏch'ŏn e Tongro.
Cruceiro Prinz Eugen
Historial operacional
Antes do seu despregue o Prinz Eugen sufrira varios danos. O 2 de xullo de 1940 nun bombardeo da RAF sufriu danos menores, e un ano despois, o 23 de abril de 1941, o barco chocou cunha mina magnética.
A Igrexa, Filgueira de Traba, Oza-Cesuras
A Igrexa é un lugar da parroquia de Filgueira de Traba no concello coruñés de Oza-Cesuras, na comarca de Betanzos. Segundo o IGE, en 2011 tiña 4 habitantes (2 homes e 2 mulleres).
Eparquía ortodoxa rusa de Akhtubinsk
Territorio
A eparquía ten xurisdición sobre os raions de Akhtubinsk, Enotaevka, Krasnoiar, Narimanov, Kharabali e Chernoiar, no óblast de Astrakán, en Rusia. A sé eparquial está na cidade de Akhtubinsk.
Descolonización de Asia
A independencia das colonias holandesas: Indonesia
Así e todo, os Países Baixos non aceptaron esta situación. Coa axuda do exército británico, recuperou o control sobre Indonesia, pero malia os sucesivos intentos de crear unha federación entre Holanda e as súas posesións ultramarinas, impúxose pouco a pouco a doutrina do abandono de Indonesia. Nesta situación influíron varios factores. Por unha banda a fortaleza do nacionalismo indonesio, que despregou unha guerra de guerrillas contra o exercito holandés, por outra a presión internacional a prol da descolonización, tanto entre os novos estados xa independizados como nos organismos internacionais como a ONU. Tras dúas operacións de policía en 1947 e 1948 contra a guerrilla, o apoio internacional a causa dos indonesios e un movemento de desobediencia civil levaron ó traspaso final da soberanía á República de Indonesia. A partir desta data, Indonesia desenvolvería un rol protagonista na organización política do Terceiro Mundo, acollendo a decisiva Conferencia de Bandung. Sukarno mantívose no poder ata 1965 no que unha revolta militar coloca no mesmo ó xeneral Suharto.
A independencia das colonias francesas: Indochina
O curso seguido por Indochina foi moi diferente dos casos anteriores tanto pola natureza política dos diversos pobos integrados so a mesma denominación, como pola peculiaridade da administración colonial imposta pola metrópole francesa. Na posguerra Francia, ensaiou unha estratexia moi diferente da británica ó prever na constitución de 1946 a constitución dunha Unión Francesa. Tratábase de integrar so a soberanía de Francia a diversidade de países que formaban parte do seu imperio. Mais esta opción tivo pouco éxito. A primeira fenda aberta foi precisamente a independencia de Indochina xoia asiática da república gala.
Reproducíase en Indochina o bipolarismo que levara a guerra de Corea ou a partición de Alemaña. Tamén neste caso a solución sería a división do Vietnam tralo abandono da presenza francesa en Indochina. A saída dos franceses prodúcese trala Conferencia de Xenebra (1954) na que se acorda conceder plena independencia ós tres estados resultantes da descolonización: Laos, Camboxa e Vietnam. Isto supoñía a destrución de toda a política de acordos que os franceses desenvolveran dende 1946 para fortaleceren a unión en Indochina. Pola súa banda o estado vietnamita divídese en dúas zonas á espera dun referendo previsto para 1956 con vistas á posible reunificación de ambas as dúas zonas. O referendo non chegou a celebrarse porque era previsible a vitoria de Ho chi Minh. Para evitar esta consulta proclamouse antes a República de Vietnam do sur, apoiada polos EUA. A unificación das dúas zonas vietnamitas tardou aínda vinte anos, dado que non se vai producir ata o abandono do Vietnam polos estadounidenses (1973) e a entrada das tropas norvietnamitas en Saigón capital de Vietnam do sur (1975).
Abel Tomé
Traxectoria
En 2019 gañou o mesmo premio con A noite do lobo, na que o xurado destacou que «o autor emprega unha prosa dinámica, contida, na que nada sobra e coa que logra construír imaxes contundentes»; e ademais subliñou que "o dominio da lingua e a escolla dos topónimos e antropónimos colaboran, sen dúbida, a engrandecer a ficción".
En 2022 quedou finalista do Premio Merlín con Liliam Strawberry e o paxaro da morte.
Hafez
Traxectoria
Cóntase que aos 21 anos mantivo unha vixilia de corenta días coas súas noites na tumba do poeta Baba Kuhi, morto en 1050, quen escribira que quen velase a súa tumba durante corenta días e corenta noites, alcanzaría o corazón da persoa amada. Tras estas xornadas de presenza constante, coñeceu ao mestre sufí Attar e fíxose o seu discípulo.
Creatividade
A forza da súa literatura persa-tajik foi traída a un novo nivel. Certamente Hafez, non podía prescindir da conexión cos seus talentosos predecesores. Os investigadores observaron a influencia na poesía de Hafez de poemas de Saadi, Salman Savaji, Khwaju Kermani. A liña de pensamento filosófico de Hafez é o camiño que viña marcado por Omar Khayyam ou Rumi, con diferenzas de profunda personalidade. Hafez sen dúbida coñecía a maior parte do patrimonio literario do país. Doutra banda, está documentado: na biblioteca do Instituto de Estudos Orientais de Tashkent, atópase o manuscrito "Khamsa" de Amir Khusraw Dihlawi, un fragmento de cinco masnavis, onde tres dos cinco que hai están transcritos directamente por Hafez.
Obra
A obra de Hafez, recompilada cara a 1368 co título de Diván (tradución ao inglés The Gift), contén máis de 500 poemas, na súa maioría en forma de ghazal, unha forma breve tradicional persa que el desenvolveu e perfeccionou. Cada un dos poemas consta de até 15 pareados moi estruturados, que se ocupan dun só tema. A linguaxe é moi sinxela, lírica e apaixonada. Hafez é amplamente admirado tanto en Irán como en Occidente, grazas ás súas traducións. Chama a atención especialmente o seu amor cara ás xentes sinxelas, e pon en relación a vida cotiá coa procura da eternidade.
Prince
Prince Rogers Nelson, nado en Minneapolis (Minnesota) o 7 de xuño de 1958 e finado en Chanhassen (Minnesota) o 21 de abril de 2016, foi un cantante, compositor e instrumentista de pop, rock e funk estadounidense. Ademais do seu nome, Prince, usaba outros alcumes, entre eles «The Symbol» ou «O artista anteriormente coñecido como Prince». Durante a década de 1980 foi un dos artistas máis importantes e innovadores, sempre próximo á psicodelia.
miniatura|esquerda|Prince
Gramaticalidade
Un falante dunha lingua pode dicir que unha oración feita con palabras da súa lingua está ben formada con relación ás regras da gramática que el ten en común cos demais individuos que pertencen á súa comunidade de fala. Esa capacidade pertence á competencia dos falantes e non depende nin do seu nivel cultural nin do seu grupo social. Así, Vai na Coruña é unha frase gramatical, en canto que *Coruña na vai é unha frase agramatical, e isto indícase na escrita co asterisco que a precede. Se hai diferenzas de opinión sobre a gramaticalidade dunha frase entre dous falantes, é que as súas competencias son variantes do mesmo sistema.
Macarrón
Segundo unha antiga teoría, foi o explorador italiano Marco Polo o que levou o macarrón dende a China até Italia durante o século XIII. Hoxe sábese que as pastas alimenticias xa eran coñecidas en Europa moito antes. (Véxase tamén Historia das pastas alimenticias).
Dungarvan
Dungarvan (en inglés) ou Dún Garbháin (en gaélico, ambas formas oficiais) é unha vila e porto da costa sur de Irlanda, na provincia de Munster.
Radio Galega
Historia
Despois da aprobación da Lei de creación da CRTVG no Parlamento de Galicia o 11 de xullo de 1984, inícianse as obras da Casa da Radio coa remodelación do vello edificio sede da residencia do gobernador militar.
A marcha de Xosé Luís Blanco Campaña como director da Televisión de Galicia nesa época trouxo como responsable da emisora a Xerardo Rodríguez Rodríguez. Na época de Xerardo Rodríguez a emisora chegou a cambiar o nome, pasando de Radiotelevisión Galicia a Radio Autonómica Galega e usando ademais o indicativo a radio nacional de Galicia ata o ano 1991.
Casa do Concello de Valencia
Festas
Senyor pirotècnic, pot començar la mascletà!
O 9 de outubro, día da cidade e dende 1982 "Diada do País Valenciano", a Senyera reial baixase dende o balcón a terra utilizando unha corda para que se manteña dereita (xa que a tradición di que non pode inclinarse ante ninguén) e fai un percorrido polo centro da cidade até a praza de Alfons el Magnànim e retornando despois ao alto da Casa Consistorial, onde se garda até o vindeiro ano.
Historia de Turín
Augusta Taurinorum
miniatura|300px|Restos do Teatro Romano.
Sapo parteiro común
Hábitat
O seu hábitat natural son os bosques temperados, subtropicais ou tropicais secos, matogueiras temperadas, ríos, lagos e pantanos de auga doce, desertos temperados, terra arable, pastos e mesmo a área urbana.
Historia de Turín
As ampliacións barrocas de Turín
Co modelo de Roma e París, na capital do Piemonte vaise levar a cabo unha singular síntese urbana das forzas relixiosas (a contrarreforma) e laicas (a cidade aristocrática e burguesa) que acada a estrutura urbanística máis sistemática e homoxénea da época barroca. O precedente na vila antiga da rede ortogonal romana marcará a pauta a seguir no trazado.
No lado sur da Piazza Castello, a Via Nuova (actual Via Roma), coa súa uniformidade de fachadas, vai servir de conexión cunha nova praza, a Piazza San Carlo, un tipo de praza real parisiense ca particularidade da simetría das igrexas xemelgas que enmarcan a saída sur. O eixo directriz será outra gran rúa de fachadas uniformes e porticadas, Via Po, de trazo diagonal dende a Piazza Castello (que duplica a súa área, deixando o castelo illado no centro ) e que termina nunha exedra de recepción na cidade. O conxunto da ampliación ten coma centro secundario unha nova praza real, a Piazza Carlo Emanuele II ou Piazza Carlina, e acaba rodeándose todo cunha nova muralla de baluartes que permiten a extensión dos xardíns reais.
Século XIX
miniatura|250px|Ponte e Praza Vittorio; ao fondo a Mole Antonelliana aínda sen o remate.
No reinado de Carlo Alberto de Savoia (1831-49) a cidade comeza un período de crecemento sostido acompañando unha inicial industrialización (130.000 habitantes en 1849). É a época en que Turín se converte en capital efémera do Reino de Italia (1861-1864) e se leva cabo un intento de modernización. No Plan de Agrandamento de 1852 prevese o saneamento da área situada enriba de Via Po coa urbanización da Vanchiglia entre o Dora e o Po, onde se erixe unha nova icona para a cidade: a impoñente Mole Antonelliana (A. Antonelli, 1873.
Século XX
No Parque do Valentino organizouse a Exposición Internacional de 1911, onde Turín reafirmou a súa vocación de gran núcleo industrial. Precisamente, ao sur do parque, foise desenvolvendo dende os anos da Primeira Guerra Mundial a histórica factoría principal de Fiat: Lingotto.
A cidade expándese, segundo o Plano Regulador de 1906, cara á chaira do oeste con solo industrial, barrios de vivenda popular planificada, grandes servizos colectivos e infraestruturas viarias que van rematar, na segunda metade do século, na Turín metropolitana. Unha grande inmigración do mezzogiorno italiano leva a poboación da cidade a superar o millón de habitantes (só a nova planta de Fiat, Mirafiori, inaugurada por Mussolini en 1939, empregaba 50.000 traballadores).
Agroquímica
Nesta rama inclúense tanto os diferentes fertilizantes, fitohormonas ou fitoreguladores (reguladores de crecemento vexetal) ou mesmo substancias fitosanitarias como herbicidas, insecticidas ou funxicidas (pesticidas en xeral). Actualmente vese completada pola biotecnoloxía (tecnoloxía xenética) que nalgúns casos tenta conseguir especies máis resistentes ás pragas creando organismos modificados xeneticamente.
A química agrícola a miúdo ten por obxecto preservar ou aumentar a fertilidade do chan, manter ou mellorar o rendemento agrícola, e mellorar a calidade da colleita.
Historia
O comezo da agroquímica data de mediados do século XIX cando debido ao esgotamento dos chans en Europa sucederon diversas fames negras con miles de mortes que forzaron a un gran número de persoas a emigrar. Neste ambiente tentouse pescudar como se podía mellorar a produción agraria.
Quirós
miniatura|dereita|250px|Casa consistorial. Quirós é un concello asturiano, situado no centro-sur do Principado. En 2006 tiña 1426 habitantes. A capital municipal está situada na localidade de Bárzana.
Colleita
Colleitar cedo pode evitar as condicións prexudiciais amis dar lugar a unha produción máis pobre en cantidade e calidade. A colleita serodia pode redundar nunha maior cantidade e calidade, pola contra fai máis probábel a exposición a condicións climatolóxicas non desexadas. Atinar coa data ideal da colleita ten a súa parte de xogo de azar.
Celeiro (construción)
Nos celeiros primitivos, a olaría era o xeito máis común de almacenaxe nestas construcións. Moitas veces os celeiros constrúense a certa altura do chan para manter a colleita lonxe de roedores ou da humidade en zonas chuviosas. O hórreo é un tipo de celeiro en altura. En Galicia (tamén chamado canastro) e no norte de Portugal (chamado espigueiro), acostuma ser o celeiro-secadoiro por excelencia. O hórreo asturiano só serve, porén, para almacenaxe. miniatura|Antigo celeiro industrial en Zürich, Suíza (1897)
Hemiciclo
A elección de forma curva en lugar da angular (por exemplo, cadrada) pode estar xustificada por esixencias estilísticas. Por exemplo, a forma circular ou oval pode dar a unha praza en particular un efecto escenográfico. Este é o caso da Praza de San Pedro en Roma. Outras veces, prevalecen esixencias prácticas, por exemplo no uso do hemiciclo nos teatros gregos. A mellor disposición obtíñase de feito se o público se atopaba sentado nun chanzo (cavea) construído ao redor da escena.
Marga Gil Roësset
Traxectoria
En 1930, aos 22 anos, presentou un Adán y Eva á Exposición Nacional e foi un clamor. Ninguén se explicaba como era posíbel que Marga Gil Roësset puidese esculpir así.
Relación con Juan Ramón Jiménez e morte
O seu diario, xunto con outro material existente na casa de Juan Ramón Jiménez e Zenobia Camprubí, foi saqueado en abril de 1939, logo entrada das tropas franquistas en Madrid e do final da guerra civil. Carlos Martínez-Barbeito xunto cos escritores Félix Ros e Carlos Sentís, identificándose como membros do Servicio Nacional de Prensa y Propaganda do novo réxime, entraron no piso, no número 38 da rúa Padilla e intimidaron a persoa que quedara ao coidado da casa, rexistraron e requisaron canto quixeron, sen dar explicacións nin dar rexistro do confiscado, no que foi un verdadeiro saqueo. Martínez Barbeito diría que se xuntara con ese grupo "espontáneamente" sen ter que ver co resto do grupo e que a súa participación no suceso era para consevar o requisado «por manos cuidadosas» Entre o roubado figuraba o diario de Marga Gil, que empezou a saír publicado no xornal ABC en febreiro de 1997, meses antes da morte de Martínez Barbeito. O diario publicouse de forma íntegra en 2015.
Tiburón gris
Hábitat
Encóntranse comunmente sobre fondos lamentos ou areosos en augas costeiras pouco profundas, tales como baías, esteiros e até en portos, pero tamén nadan en augas máis profundas (200 m ou máis).
Belén Constenla
Belén Martínez Constenla, nada en Madrid o 6 de xaneiro de 1961, é unha actriz galega.
Traxectoria
Actriz de teatro, desde o ano 1986 actuou coas compañías Teatro Caritel, Centro Dramático Galego (1989-2001), Teatro do Noroeste, Espello Cóncavo, Ur Teatro, Ollomoltranvía, Teatro do Aquí, Teatro do Morcego, Teatro do Atlántico e Lagarta, Lagarta.
Gran Premio de Australia de 2015
Desafío legal contra Sauber
Sauber presentou un recurso que se escoitou ao día seguinte, no que argumentaron que o contrato de van der Garde co equipo terminara en febreiro coa aprobación do Contract Recognition Board da FIA e que van der Garde violou as cláusulas de confidencialidade do contrato por facelo público nos medios de comunicación. Os avogados que representan a Marcus Ericsson e Felipe Nasr argumentaron, ademais, que van der Garde non seguira as vías legais adecuadas xa que os seus clientes non foran informados da acción xudicial prevista ata van der Garde presentou a súa moción. Pero, o recurso foi desestimado e o tribunal ordenou que van der Garde podía participar na carreira, coa audiencia aprazada ata o seguinte día, logo de ver o desacato dos procedementos xudiciais, o avogado de Van der Garde argumentou que o director do equipo Sauber Monisha Kaltenborn debería ser multado ou encarcerado.
La Méduse
Repercusións
Alén diso, o escándalo e a indignación que provocou o drama estaban tamén dirixidos contra unha Mariña arcaica en mans dos realistas, que ignoraron os escasos avances do Imperio no eido mariño.
Raúl Alfonsín
Dereitos humanos
O 15 de decembro de 1983 Alfonsín sancionou os decretos 157/83 e 158/83. No primeiro ordenouse levar a xuízo aos dirixentes das organizacións guerrilleiras ERP e Montoneros; nun segundo decreto ordenouse o xuízo ás Xuntas que dirixiran o país desde o golpe militar de 24 de marzo de 1976 até a guerra das Malvinas.
North American P-51 Mustang
Despois da segunda guerra mundial e da Guerra de Corea, moitos Mustangs foron convertidos ao uso civil, sobre todo para carreiras aéreas. A súa reputación foi tal que, a mediados dos anos 60, o deseñador da Ford Motor Company John Najjar propuxo un novo automóbil orientado aos mozos co mesmo nome que o caza, o Ford Mustang I.
Santa Cristina
Santa Cristina pode referirse a:
Chesús Yuste
Chesús Yuste Cabello, nado en Zaragoza, 6 de decembro de 1963, é un escritor e político nacionalista aragonés, membro de Chunta Aragonesista, do que chegou a ser secretario xeral. Foi deputado pola provincia de Zaragoza tanto nas Cortes de Aragón como no Congreso dos Deputados.
Cefalón
Cerebro
Os escleritos da cabeza están tamén fusionados entre si, formando unha estrutura compacta denominada cápsula cefálica, como quedou dito.
Chesús Yuste
Actividade política
Entre as súas moitas actividades como deputado estivo a de ser membro e coordinador da Asociación Parlamentaria en Defensa dos Animais (APDDA), unha organización que integra a parlamentarios de diferentes forzas políticas preocupados pola protección dos animais. Entre as diversas iniciativas expostas está a proposta de retirar a categoría de Festa de Interese Turístico Nacional ó Torneo do Touro de la Vega.
Arquivo-Biblioteca da Catedral de Santiago de Compostela
Un grave incendio ocorrido en 1751 afectou seriamente a sala capitular e a biblioteca, estancias que foron reconstruídas por Lucas Ferro Caaveiro (discípulo de Casas Novoa). No teito da biblioteca consérvanse frescos da vida do Apóstolo, realizados por Arias Varela en 1756. O da sala capitular mostra unha policromía de ouros sobre branco.
Documentación
Na actualidade os fondos do Arquivo-Biblioteca están integrados por máis de 11.000 documentos medievais, gran cantidade de documentación de época Moderna e Contemporánea, máis de 4.000 volumes na Biblioteca Antiga, desde o século XV ata o XIX, e unha Biblioteca Xacobea de apoio a investigadores.
BC Andorra
Patrocinios
Por motivo de patrocinio, o club tivo diversos nomes ao longo da súa historia:
Adestradores
A seguinte é unha lista dos adestradores do Andorra en Liga ACB. Entre paréntese figura a súa carreira completa como adestrador do club.
Historial
thumb|David Jelínek.
Historia da tecnoloxía
Idades do Cobre e Bronce
A Idade de Pedra desembocou na Idade dos Metais tras a Revolución neolítica. Esta revolución comportou cambios radicais na tecnoloxía agraria, que levaron ao desenvolvemento da agricultura, a domesticación animal e os asentamentos permanentes. A combinación destes factores posibilitou o desenvolvemento da fundición de cobre e máis tarde do bronce. Esta corrente tecnolóxica empezou no Crecente fértil, desde onde se difundiu. Os descubrimentos non tiñan, e aínda non teñen, carácter universal. O sistema das tres idades non describe con precisión a historia da tecnoloxía dos grupos alleos a Eurasia, e non pode aplicarse nalgunhas poboacións illadas como os sentinelese (Océano Índico), os spinifex (Australia) e certas tribos amazónicas, que aínda empregan a tecnoloxía da Idade da Pedra, e non desenvolveron a agricultura ou a tecnoloxía do metal.
Medievo
miniatura|[[Trabuco medieval]]
Tamén se fixeron avances de importancia na tecnoloxía militar coa invención da armadura de placas, as bésta de aceiro, o trabuco e o canón, aínda que quizais se coñeza máis á Idade Media polo seu legado arquitectónico: mentres a invención do arco apuntado, a bóveda de nervaduras auspiciaron o estilo gótico, as omnipresentes fortificacións medievais deron a este tempo o nome de «Idade dos Castelos».
Quela
miniatura|250px|Quela dunha [[cigala.]] miniatura|250px|[[Lumbrigante vivo, nun acuario, coas quelas atadas.]] miniatura|250px|O [[escorpión Centruroides suffusus, cos seus quelíceros.]]
Chámase quela á terminación en forma de pinza dun apéndice dun artrópodo.
Pierre Levegh
Carreira
En Le Mans pilotou para Talbot en catro carreiras, terminando cuarto en 1951. En 1952, pilotando só, o seu coche sufriu un fallo no motor na última hora da carreira cunha vantaxe de catro voltas. O fallo debeuse a un parafuso no coxinete central do veo de manivelas que se soltou moitas horas antes na carreira, aínda que moitos fanáticos atribuíron a culpa á fatiga do piloto. Levegh negouse a deixar o seu co-piloto tomar o relevo porque sentía que el podería levar á meta o automóbil. En 1953 chegou oitavo, e en 1954 estivo involucrado nun accidente na sétima hora de carreira.
Albus Dumbledore
Sexto libro
Pouco despois da súa morte, o retrato de Dumbledore aparece maxicamente no despacho do director. Ao funeral asisten os estudantes e persoal de Hogwarts, membros do Ministerio de Maxia, pantasmas, centauros e moita outra xente mostrando o seu respecto. Foi enterrado envolto en veludo morado e nun sepulcro de mármore branco ao carón do lago de Hogwarts, sendo o único director enterrado nos xardíns da escola.
Lingua grega antiga
O grego antigo (ἡ Ἑλληνικὴ γλῶττα hē Hellēnikḕ glō̃tta) é unha das linguas indoeuropeas, chegada a Grecia entre os séculos XXV e XVII antes da nosa era. Posteriormente deu pé ao grego moderno.
Sistema verbal
Os verbos teñen tres voces (activa, media e pasiva), tres persoas e tres números. Conxúgase en seis modos, catro persoais (indicativo, imperativo, subxuntivo e optativo) e dous impersoais (infinitivo e participio). Hai sis tempos (presente, imperfecto, aoristo, futuro, perfecto e pluscuamperfecto), repartidos de maneira desigual entre os modos. Existen algunhas formacións secundarias, como o futuro anterior.
Sapo corredor
Ciclo de vida
miniatura|Amplexo de sapo corredor nunha charca. Vive máis de 12 anos e aliméntase de insectos e outros invertebrados. De noite móvese ao longo de terreos abertos con vexetación; percorre considerables distancias cada noite, posibilitando á especie a colonización de novos hábitats moi rapidamente.
A súa chamada de apareamento é moi forte e distintiva que se repite sen descanso, amplificada polo saco vocal baixo o queixelo, que lles permite reunirse a pesar de atoparse en poboacións pequenas. Ademais posúen un berro de solta que se emprega entre machos que se acoplaron por erro.
Hábitat e distribución
Distribúese por Europa Occidental, Central, Illas Británicas e Escandinavia, desde Portugal aos países bálticos. Na Península Ibérica falta na liña costeira cantábrica (Cantabria e Asturias) e nalgunhas zonas dos Pireneos, Aragón e Estremadura. Encóntrase desde o nivel do mar até os 2500 m de altitude.
Pedre, Filgueira de Traba, Oza-Cesuras
Pedre é un lugar da parroquia de Filgueira de Traba no concello coruñés de Oza-Cesuras, na comarca de Betanzos. Segundo o IGE, en 2011 tiña 11 habitantes (6 homes e 5 mulleres).
Miyavi
Traxectoria
En xuño de 1999, Miyabi (cun b, "miyabi" significando "elegancia"), antigo membro do grupo Loop, chegou como guitarrista ao grupo indie Dué le Quartz formado por Sakito, Kikasa e Kazuki. Compuxo case a totalidade das composicións e unha parte das letras do grupo. En novembro dese ano saíu o seu primeiro mini-álbum, Mikansei no Jekyll to Hyde, pero a consagración non virá máis que con Jisatsu Ganbou, saído o 28 de maio de 2000. O 21 de agosto de 2000, o grupo organiza o seu concerto no Shibuya On Air West, lugar que repiten en febreiro de 2001 para un dobre concerto (con Shibuya On Air East).
O 12 de maio de 2002 saiu un novo mini-álbum, Rodeo, mais o grupo anuncia a súa separación algunhas semanas máis tarde (o 8 de xuño), despois dun último concerto o 22 de setembro no Shibuya AX. Miyabi anunciou entón o comezo da súa carreira en solitario, coa modificación do seu nome artístico para Miyavi, aproveitando a ocasión para cambiar o seu estilo tanto artístico como visual, menos visual kei, menos gótico e máis punk (con profusión de tatuaxes e piercings).
Orde xónica
Definición
Lenda dos elementos : O carácter da orde xónica vese:
Negu Gorriak
Historia
O grupo estaba formado polos irmáns Fermin e Iñigo Muguruza (ex-membros do grupo Kortatu) xunto a Kaki Arkarazo (membro de M-ak e tamén ex-membro de Kortatu). En 1990 uniuse Mikel «Anestesia» (guitarrista de Anestesia) e en 1991 fixo o mesmo Mikel «BAP!!» (batería do grupo BAP!!), manténdose esta formación até a disolución da banda en 1996.
Discografía
O seu terceiro álbum, o dobre LP Borreroak Baditu Milaka Aurpegi (1993) é considerado pola crítica a súa obra mestra, e foi cualificado como «a bomba [...] un dos mellores CD's editados, en calquera lingua e en calquera lugar, nos 90».
Os comezos: 1989-1990
Despois de disolver Kortatu, os irmáns Fermin e Iñigo Muguruza acordaron con Kaki Arkarazo (quen xa traballara con eles producindo Kolpez Kolpe e exercendo de segundo guitarrista de Kortatu na derradeira xira do grupo) facer algo xuntos nun futuro, pero sen concretar nada. En 1989, os tres puxéronse a traballar no baixo da casa de Kaki, onde este tiña un pequeno estudo de gravación. Fermin ocupábase dos textos, mentres que Iñigo e Kaki (sobre todo este último) ocupábanse de musicalos e de gravar os diferentes samplers que empregaron, explorando a fusión do rock con novos sons. Entre eles, están o rap (os tres son grandes fans de Public Enemy ) e a música negra en xeral como soul e funk (da que Kaki é un grande afeccionado), ademais de hardcore, ritmos latinos etc.
Así, o grupo presentouse en Txerokee, Mikel Laboaren Kantak (1990). Elixiron facer unha versión de «Gaberako aterbea» («Refuxio Nocturno»), unha canción baseada á súa vez no poema «Die natchlager» de Bertolt Brecht, que apareceu no LP de Laboa 12 (1989). Dalgúns versos do poema obtiveron o nome do grupo, Negu Gorriak:
James Sowerby
Traxectoria
Entre 1802 e 1820 estivo ocupado na publicación doutra grande obra, British Mineralogy, publicada en cinco volumes aos que posteriormente se engadiría un suplemento de dous volumes.
Fujieda
O concello de Fujieda limita cos concellos de Shizuoka, de Shimada e de Yaizu.
Irlanda no Festival de Eurovisión
Participacións
Tres artistas representaron ao país no festival en máis dunha ocasión, todos eles ganadores: Johnny Logan gañando en ambas ocasións, a primeira en 1980 e a segunda en 1987, sendo a única persoa en habelo logrado. Ademais, Logan escribiu outras cancións para Linda Martin, que gañou o festival con "Why Me?" en 1992. Niamh Kavanagh, que gañou en 1993, volvería en 2010.
En case todos os festivais onde houbo orquestra (ata 1998) a canción irlandesa era conducida por Noel Kelehan. As excepcións foron en 1965 (conduciu Gianni Ferrio), 1970 (Dolf van der Linden), 1972-1975 (Colman Pearce), 1979 (Proinnsias O'Duinn), 1994 (Non houbo condutor, aínda que Kelehan conduciu outras cancións) e en 1997 (Frank McNamara).
Votacións
Irlanda outorgou a maior cantidade de puntos a...
Maccabi Tel Aviv B.C.
Europa
O decenio de 1990 do Maccabi coñécese como o "decenio negro", co equipo logrando tan só unha aparición nunha Final Four durante toda a década, e mesmo perdendo o título de liga israelí en 1993. En 1998 Pini Gershon, até entón considerado como un dos máis notorios "anti-Maccabistas" de Israel, converteuse no seu adestrador en xefe, inaugurando o que posiblemente é o mellor período na historia do club. O equipo chegou á final da Euroliga en 2000, caendo ante o Panathinaikos nun igualado partido. Ironicamente, o ex do Maccabi Tel Aviv e do equipo nacional, Oded Kattash, foi o xogador decisivo para o Panathinaikos. Ao ano seguinte, os dous equipos enfrontáronse de novo na final da Suproliga en París, e o club israelí, encabezado por Arriel McDonald, Anthony Parker e Nate Huffman, venceu na final por 81 a 67.
Clément Mouamba
Carreira política
En 2015, Clément Mouamba rompeu co seu partido antes do referendo constitucional dese ano para participar no diálogo patrocinado polo goberno, que a oposición boicoteara, debido á cuestión do cambio constitucional. O referendo permitiu ó presidente Denis Sassou Nguesso postularse para outro período nas eleccións presidenciais de marzo de 2016. Tras a asunción do presidente Sassou Nguesso por un novo mandato o 16 de abril de 2016, nomeou como Primeiro Ministro a Clément Mouamba o 23 de abril. Este último constitúe o seu primeiro goberno o 30 de abril de 2016.
Grupo PRISA
Radio
Pertencen nalgunha porcentaxe significativa a PRISA as radios:
Mofeta
As mofetas son os mamíferos pertencentes á familía dos mefítidos (Mephitidae). Caracterízanse pola súa capacidade de lanzar un líquido cun forte cheiro desagradable polas súas glándulas anais para escorrentar a outros animais. As diferentes especies de mofetas varían en aparencia desde a pelaxe branca e negra á marrón ou cor crema, pero todas teñen coloracións de advertencia. A especie máis famosa é Mephitis mephitis. Son esencialmente americanas, pero engadíronse recentemente dúas especies asiáticas relacionadas. Durante moito tempo eran consideradas mustélidos ata que estudos xenéticos fixeron que se separasen nunha familia propia.
Dieta
En áreas poboadas, as mofetas tamén buscan entre o lixo deixado polos humanos. Menos a miúdo, as mofetas poden actuar como preeiros, comendo cadáveres de aves e roedores deixados polos gatos e outros animais. Poden atopar a comida para mascotas gardada en garaxes e sotos, especialmente a comida para gatos. Adoitan escavar buratos nos céspedes para buscar larvas e vermes.
As mofetas son uns dos principais predadores das abellas, aproveitando a grosa pelaxe que as protexe das picadas. A mofeta rasca a parte frontal da colmea e come as abellas macho que veñen a investigar. As mofetas nais ensinan esta técnica ás crías.
Comportamento
Aínda que teñen sentidos olfactivo e auditivo excelentes, teñen unha visión mala, e son incapaces de ver obxectos a máis de 3 m de distancia, o que as fai vulnerables a morrer atropeladas polos vehículos ao cruzaren as estradas. Teñen vidas curtas; a súa lonxevidade na natureza pode chegar aos sete anos, e a maioría viven só un ano. En catividade, poden vivir ata 10 anos.
Reprodución
As mofetas aparéanse ao inicio da primavera e son políxinas, o que significa que os machos exitosos aparéanse con máis dunha femia. Antes de daren a luz (normalmente en maio), a femia escava un tobo para ter alí a súa camada de catro a sete crías. O período de xestación é duns 66 días.
Manteiga de Soria
Calidade
A manteiga de Soria encontrou o punto de apoio para iniciar os trámites dunha figura de calidade en 1999, a través dun pequeno grupo de gandeiros, dunha cooperativa de transformación e dun confeiteiro.
O ámbito xeográfico da manteiga de Soria inclúe, case na súa totalidade, a provincia soriana, salvo unha pequena zona no sueste da provincia na que non hai tradición elaboradora. A paisaxe soriana, a altitude e a composición dos pastos coa súa flora característica, contribúen á peculiaridade do leite, que posteriormente se traslada á manteiga.
Präsident
Replica
O motor foi fabricado tamén por Tatra. Fixéronse catro, un para o "novo" Präsident, un para o Museo Técnico Nacional, onde está en exposición preto do Präsident orixinal (que ten un motor máis grande do que se construíu), e os outros dous foron feitos para unilos como un catro cilindros utilizado nunha réplica do primeiro camión. A réplica funciona e atópase en exhibición no museo da fábrica Tatra.
A Última Cea
Cronoloxía
Outros interpretan a linguaxe dos evanxeos sinópticos como suficientemente permisivos como para ter unha tarde sacrificando os cordeiros pascuais.
Os feitos segundo os evanxeos
Se ben no evanxeo de Xoán non se describe este episodio, si se alude ao establecemento dun novo mandamento que Xesús resume en "amádevos uns a outros; como eu vos amei, amádevos tamén entre vós" (Xoán, 13, 34).
Antón Reixa
Traxectoria
O 28 de outubro de 2016 tivo un accidente de tráfico na provincia de Valladolid ao quedar durmido conducindo, e pasou 18 días en coma inducido.
Poesía
Os Resentidos deixaron paso en 1995 a outro proxecto, Nación Reixa, que o levou a colaborar co grupo vasco Negu Gorriak.
Ten escrito cancións para os grupos Na Lúa, Negu Gorriak, Xosé Manuel Budiño e Pancho Álvarez.
Teodoro o Ateo
Pensamento
Escribiu un libro Sobre os deuses (Περὶ Θεῶν), que segundo Laercio, que o consultou había que ter en conta; e engade que foi a fonte de moitas afirmacións de Epicuro. Segundo Suda escribiu varios libros sobre as doutrinas do seu grupo.
Antón Reixa
Obra musical
miniatura|300x300px|Entrevista en [[Nós Televisión.]]
Eslovenia
Idade Media
No ano 745 Carantania, que até aquel entón era unha nación pagá, foi seriamente ameazada polos ávaros da veciña Panonia, por iso o duque Borut solicitou axuda militar dos bávaros, a cal estaba xa cristianizada. Os bávaros, que pertencían ao dominio político do rei dos Francos, o protector do cristianismo de Europa, accederon a axudar mais só baixo a condición de que esta última aceptase o cristianismo. O duque Borut aceptou a condición e coa axuda dos bávaros derrotaron definitivamente aos ávaros. Así foi que o duque Borut enviou ao seu fillo Gorazd e ao seu sobriño Hotimir para que se educasen na fe cristiá en Baviera.
Idade Moderna
Logo do restablecemento iugoslavo ao final da Segunda guerra mundial, Eslovenia converteuse en parte da República Federal Socialista de Iugoslavia, declarada oficialmente o 29 de novembro de 1945. Despois da rotura da república federal, Eslovenia declarou a súa independencia o 25 de xuño de 1991. Porén para poder facela efectiva, Eslovenia enfrontouse coas forzas armadas federais de Iugoslavia nun breve conflito armado denominado Guerra dos Dez Días, tamén coñecida habitualmente como "Guerra de Eslovenia" ou "Guerra da independencia de Eslovenia" (en esloveno: Slovenska osamosvojitvena vojna). Eslovenia uniuse á OTAN o 29 de marzo de 2004 e á Unión Europea o 1 de maio de 2004, adoptando o euro o 1 de xaneiro de 2007.
Economía
Eslovenia conta con importantes reservas de petróleo, carbón e zinc. A pesar de que só o 2% da poboación se dedica á agricultura, a produción de cereais satisfai a demanda interna e mesmo exporta a maior parte das súas colleitas de trigo a Rusia e a antiga Iugoslavia. Tamén é líder mundial na fabricación de elementos para deportes de inverno, tamén é de destacar que o 20% dos xenéricos que se venden no mundo son producidos por farmacéuticas eslovenas.
Eleccións municipais en Taboada
Composición das Corporacións
Corporacións democráticas en Taboada desde a aprobación da Constitución de 1978.
Servidor HTTP Apache
Funcionalidades
Os métodos de compresión en Apache permiten reducir o tamaño das páxinas servidas grazas ao módulo mod_gzip. Os arquivos de log poden ser analizados a través dun navegador usando ferramentas gratuítas como AWStats/W3Perl ou Visitors.
Arestora
Arestora foi un programa da Televisión de Galicia dirixido e presentado por Fidel Fernán que se emitiu entre 1988 e 1990, consistía en actuacións musicais, entrevistas, reportaxes, un concurso presentado por María Xosé Rodríguez e un espazo de humor a cargo de Farruco.
Nacionalismo europeo
Historia
Con todo, o nacionalismo europeo viuse truncado polo ascenso de Hitler ao poder e a Segunda Guerra Mundial. Tal guerra fixo que Europa deixase de ser o centro do mundo, pasando aos Estados Unidos de América.
Melvin Ely
NBA
O 27 de outubro de 2012, Ely asinou cos Dallas Mavericks. Ó seguinte día, foi cortado, e posteriormente asinou cos Texas Legends da NBA D-League.
Marcha dos Voluntarios
Orixes como himno nacional
A marcha dos voluntarios foi escrita por Tian Han durante 1934 na República da China. As historias populares suxiren que foi escrita en papel de tabaco antes de ser arrestado en Shanghái e ser encarcerado polo Kuomintang no ano de 1935. A canción, con alteracións menores, rexurdiu como tema patriótico no ano de 1935 na película fillos e fillas en tempo de tormenta, unha historia sobre un intelectual que vive os horrores da guerra Chino-Xaponesa. Foi unha das cancións que foron promovidas secretamente pola poboación durante a Resistencia Anti-Xaponesa. O relanzamento da canción deuse no álbum Hong Kong da casa EMI no mesmo ano de 1935.
Calcitriol
Funcións
O mantemento da electroneutralidade require que o transporte de Ca2+ catalizado polas células epiteliais do intestino se acompañe co transporte dun contraión, que se absorbe xunto con el, e que é principalmente o fosfato inorgánico. Así o calcitriol estimula tamén a absorción intestinal de fosfato.
Fogo fatuo
dereita|miniatura|300px|Reconstitución dun fogo fatuo. Un fogo fatuo (ignis fatuus) é unha manifestación luminosa que ten a aprencia dunha pequena lapa emitida polas substancias que emana un corpo en descomposición. Coñecido e descrito dende hai moitos séculos, esta manifestación foi durante moito tempo vista coma espíritos malignos e de ánimas en pena que se aparecían a xeito de pequenas lapas en fragas, brañas, lameiros, illós e cemiterios que deu pé a aparición dun importante folclore, tanto sobre a orixes deses espíritos, como o xeito de acabar con eles. Recentemente, investigacións cetéticas orientadas á química aportan diversas explicacións científicas do fenómeno.
Galiza
En Galiza, ao mesmo que no resto do arco atlántico asociábanse os fogos fatuos ás bruxas e espíritos que amolaban aos viaxeiros cando estes pasaban por brañas, lameiros e cemiterios.
Fogos fatuos na literatura galega
Na obra O Galiciano de 1886 dise:
Wasting Light
Wasting Light é o setimo álbum da banda de rock alternativo Foo Fighters, lanzado o 12 de abril de 2011 por RCA Records. Foi producido por Butch Vig e descrito polo líder, cantante e guitarrista da banda, Dave Grohl, coma o "máis heavy ata a data". O título foi sacado das letras da canción "Miss the Misery". Como artistas invitados destacan Bob Mould e Krist Novoselic.
Filipe III de Borgoña
Orixes familiares e primeiros anos
Herdou o título ducal de Borgoña tras o asasinato do seu pai a mans de secuaces do delfín Carlos. Este feito motivou que Filipe tomase partido definitivo por Henrique V de Inglaterra e fose un dos artífices do tratado de Troyes, polo cal o Delfín quedaba desherdado, Henrique casaba cunha filla de Carlos VI (irmá, por tanto, do Delfín) e a coroa de Francia pasaría ao soberano inglés.
Andaman do Medio
Andaman do Medio é a illa central de Gran Andaman, cunha superficie total de 1.536 km². Pertence ao distrito administrativo de Andaman do Medio e do Norte, forma parte do Territorio da Unión de Andaman e Nicobar na India.
Xurxo Souto
Obras colectivas
miniatura|Xurxo Soto na manifestación de Nunca Máis no xuízo do Prestige.
Candia, Abadín
Parroquias de Abadín
miniatura|dereita|As dezanove parroquias que conforman o concello de Abadín.
RMS Lusitania
Saída
Washington, D.C.22 de abril de 1915''
Joaquín Varela Suanzes-Carpegna
Vida persoal
Foi irmán do político e eurodeputado Daniel Varela.
Raio de van der Waals
Unha vez coñecido o valor do volume de exclusión, obtido experimentalmente para axustar a ecuación de van der Waals ao comportamento real do gas, o raio r pode obterse da ecuación:
Mostras de Teatro Abrente de Ribadavia
Antecedentes
No ano 1969, naceu en Ribadavia a Agrupación Cultural Abrente. Esta asociación, que acollía nos seus inicios (entre outras cousas) un cineclub, apostou case desde o principio polo teatro.
As Mostras
=Obras premiadas= Para dar a coñecer novos autores, a organización das Mostras creou un premio teatral. As pezas premiadas foron as seguintes:
Fernando Calvet Prats
Traxectoria
En 1961 conseguiu que as cátedras de Química Orgánica e Bioquímica quedaran separadas en dúas. Acadou por oposición unha praza na de Bioquímica, onde exerceu ata a súa xubilación en 1973, aínda que continuou a desenvolver a súa actividade investigadora tempo despois.
Trueba
Como topónimo, Trueba pode referirse a:
Kvaløya (Tromsø)
Xeografía
miniatura| left | [[Store Blåmann 1.044 m., 4 de maio de 2009.]] Kvaløxa é unha illa montañosa, con polo menos dez montañas de máis de 700 m, e tres que alcanzan unha elevación de máis de 1.000 m. dos cales o máis alto é Store Blåmann con 1.044 m., pódese escalar sen equipo de subida, a última parte é empinada. Hai tamén varios pequenos fiordes, que dividen a illa en dúas ou tres porcións: Kaldfjorden, Ersfjorden, e Kattfjorden. O Rystraumen é unha corrente de marea no Estreito Straumsfjorden que separa Kvaløxa do continente ao sur. Preto desta corrente, no lado de Kvaløxa, atópase Straumhella (a 30 km da cidade), unha popular zona recreativa con boas oportunidades de pesca. Ryøxa é unha illa no medio de Rystraumen, cunha pequena poboación de bois almiscreiros pastando no bosque de piñeiros silvestres, a única poboación deste tipo en Noruega do Norte.
Tertuliano
Traxectoria
Nas súas obras atópanse algunhas testemuñas acerca das súas desviacións xuvenís: Tertuliano confesa ter sido pecador, asiduo de espectáculos inmorais e adúltero. Viviu un tempo en Roma, onde probablemente exerceu como avogado, e se interesou polo cristianismo, aínda que a súa conversión tivo lugar ao seu regreso a Cartago, ao redor do 190. A partir deste momento, despregou unha notable actividade polémica contra os pagáns e os herexes e en defensa do cristianismo a través de numerosos escritos. Certas alusións do autor permiten crer nunha posible e intensa influencia nel da heroica serenidade dos cristiáns no martirio, unida ao que Tertuliano denomina o seu poder de exorcismo: os mártires son a simple verdade posta ante os ollos, a cal non se pode resistir. Contraeu matrimonio, e pediu á súa muller, nun texto dirixido a ela, que non celebrara segundas nupcias; isto supón xa un dos trazos da súa ideoloxía rigorosa. Tertuliano converteuse nunha figura destacada na Igrexa do norte de África, aínda que é dubidoso que chegara a ser ordenado sacerdote.
Galería de imaxes do mosteiro de San Miguel de Xagoaza
Galería de imaxes do mosteiro de San Miguel de Xagoaza na parroquia de Xagoaza no Barco de Valdeorras.
Julius Nyerere
Influencia social
A finais de 1960, Nyerere penalizou formas "decadentes" da cultura, incluíndo a música contestataria, filmes e revistas non aprobadas, minisaias e pantalóns axustados. Durante unha entrevista, Nyerere comentou que a homosexualidade era "allea" a África e, polo tanto, os homosexuais alí non podían protexerse da discriminación. Esa parte da entrevista foi posteriormente cortada. Con todo, aínda que os actos sexuais entre persoas do mesmo sexo eran ilegais, a persecución aos homosexuais en Tanzania durante o mandato de Nyerere sucedía moi de cando en cando.